seungwon929/Th-miracl huggingface dataset:
เวียง วรเชษฐ์

เวียง วรเชษฐ์ อดีตสมาชิกสภาผู้แทนราษฎรจังหวัดร้อยเอ็ด 4 สมัย และสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย

เวียง วรเชษฐ์ เกิดเมื่อวันที่ 6 พฤษภาคม พ.ศ. 2494 ที่จังหวัดร้อยเอ็ด เป็นบุตรของนายชาย กับ นางเหลา วรเชษฐ์ สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ วิทยาเขตมหาสารคาม (มหาวิทยาลัยมหาสารคาม ในปัจจุบัน)

เวียง วรเชษฐ์ ได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติประชาธิปไตย สมัยต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจประชาคม (และเป็นกรรมการบริหารพรรค) สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ และสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคความหวังใหม่เช่นเดียวกัน

ต่อมาในปี พ.ศ. 2550 เขาได้รับแต่งตั้งเป็นกรรมการบริหารพรรคเพื่อแผ่นดิน กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 86

ใน พ.ศ. 2561 นายเวียงได้ย้ายมาร่วมงานกับ พรรคพลังประชารัฐ
ผัน บุญชิต

นายผัน บุญชิต (29 พฤศจิกายน พ.ศ. 2462 - พ.ศ. 2541) อดีตรัฐมนตรีช่วยว่าการกระทรวงเกษตรและสหกรณ์ และ อดีตสมาชิกสภาผู้แทนราษฎรจังหวัดอุบลราชธานี 6 สมัย

ผัน บุญชิต เกิดเมื่อวันที่ 29 พฤศจิกายน พ.ศ. 2462 สำเร็จการศึกษาธรรมศาสตรบัณฑิต จากมหาวิทยาลัยธรรมศาสตร์

ผัน บุญชิต ถึงแก่กรรม เมื่อ พ.ศ. 2541

ผัน เคยดำรงตำแหน่งเป็น ผู้พิพากษาหัวหน้าศาลจังหวัดบุรีรัมย์ ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ครั้งแรก ในการเลือกตั้ง พ.ศ. 2495 และได้รับเลือกเรื่อยมา จนถึง พ.ศ. 2529 รวม 6 สมัย

ผัน ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงเกษตรและสหกรณ์ เมื่อ พ.ศ. 2526 ในรัฐบาลพลเอกเปรม ติณสูลานนท์ (ครม.43)

ผัน บุญชิต ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
ลิฟต์แห่งกานาลดูว์ซ็องทร์

ลิฟต์แห่งกานาลดูว์ซ็องทร์ หรือชื่อตามที่ขึ้นทะเบียนว่า ลิฟต์ทั้งสี่แห่งกานาลดูว์ซ็องทร์และอาณาบริเวณใกล้เคียง เมืองลาลูเวียร์และเลอเริล (มณฑลแอโน) () ได้แก่ ลิฟต์ยกเรือจำนวนสี่แห่ง ตั้งอยู่ใกล้กับเมืองลาลูเวียร์ ประเทศเบลเยียม ในเขตอุตสาหกรรมซียงแห่งวัลโลเนีย ซึ่งลิฟต์ทั้งสี่แห่งนี้ได้รับการขึ้นทะเบียนเป็นอนุสรณ์สถานสำคัญแห่งวาโลเนีย และมรดกโลกโดยองค์การยูเนสโก เมื่อปี ค.ศ. 1998 คลองแห่งที่ลิฟต์พาดผ่านนั้นมีความยาวประมาณ 7 กิโลเมตร ซึ่งเรียกว่า กานาลดูว์ซ็องทร์ ทำหน้าที่เชื่อมต่อลุ่มแม่น้ำเมิซกับแม่น้ำสเกลต์ ซึ่งมีระดับต่างกันถึง 66.2 เมตร จึงต้องมีการออกแบบลิฟต์เพื่อยกเรือขึ้นทีละระดับ โดยลิฟต์ชุดแรก (ลิฟต์หมายเลข 1) มีความสูง 15.4 เมตร เปิดใช้เมื่อปี ค.ศ. 1888 และอีกสามชุดมีความสูงเท่า ๆ กันคือ 16.93 เมตร เปิดใช้ต่อมาในปีค.ศ. 1917 
ลิฟต์ในแต่ละชุดประกอบด้วยลิฟต์และประตูน้ำจำนวนสองช่อง ซึ่งมีช่องเก็บน้ำจำนวนสองชุด โดยมีโครงสร้างและประตูน้ำทำจากเหล็กกล้าทั้งชุด ทั้งสองช่องนั้นทำงานสัมพันธ์กัน โดยเมื่อช่องหนึ่งมีระดับน้ำเพิ่มสูงขึ้น อีกช่องหนึ่งจะลดระดับลงเพื่อรักษาสมดุลของลิฟต์ทั้งชุด ลิฟต์ทั้งสี่ชุดนี้ได้รับการออกแบบโดยเอดวิน คลาร์ก โดยบริษัทสัญชาติอังกฤษ คลาร์ก สแตนส์ฟีลด์ แอนด์ คลาร์ก (Clark, Stansfield & Clark)
เดอะแกมเบลอร์

เดอะแกมเบลอร์ () คือสตูดิโออัลบั้มลำดับที่ 6 ของศิลปินชายชาวอเมริกัน เคนนี โรเจอส์ ออกวางขายในสหรัฐอเมริกา ในเดือนพฤศจิกายน โดย United Artists ค.ศ. 1978 หนึ่งในอัลบั้มที่โด่งดังที่สุดของเขา อัลบั้มนี้ทำให้ โรเจอส์ กลายเป็นหนึ่งในศิลปินที่ประสบความสำเร็จมากที่สุดในช่วงปีคศ. 1970 ถึง 1980 อัลบั้มนี้สามารถตีตลาดได้ทั่วโลก ทั้งแถบเอเชีย และจาไมก้า โรเจอส์บอกในตอนหลังว่า "ตอนที่ไปประเทศเกาหลีหรือฮ่องกง ผู้คนต่างก็เรียกเขาว่า เดอะแกมเบลอร์ !" ( ในกระดาษโน้ตที่อยู่ภายในบ็อกเซ็ท "Through the Years" ปี 1998 ของ แคปิตอลเรเคิดส์ ) อัลบั้มนี้มียอดขายทั่วโลกมากกว่า 35 ล้านชุดในปัจจุบัน

เพลงชื่อต้นอัลบั้ม The Gambler แต่งโดย Don Schlitz และเป็นคนแรกที่ร้องเพลงนี้ นอกจากนี้ยังมีศิลปินอีกมากมายนำมาร้องใหม่ด้วย แต่มันเวอร์ชั่นของของเคนนี โรเจอส์ทำให้เขาได้รับการยอมรับในวงการเพลงคันทรีและได้รับรางวัลเพลงคันทรียอดเยี่ยมแห่งปีในปีนั้น ซึ่งภายหลังได้กลายเป็นเพลงประจำตัวของเขาไป แม้ว่า Johnny Cash จะเป็นคนอัดเพลงนี้ก่อน แต่เวอร์ชั่นของโรเจอส์นั้นปล่อยออกมาก่อน ทั้งเพลงนี้และ She Believes in Me กลายเป็นเพลงฮิตและทำให้โรเจอส์เป็นที่รู้จักอย่างกว้างขวางในวงการเพลงคันทรี
และได้รับคำวิจารณ์จากนักแต่งเพลงมืออาชีพในวงการมากมายเช่น Alex Harvey, Mickey Newbury และ Steve Gibb โรเจอส์ยังแสดงความสามารถในการแต่งเพลงจากเพลง "Morgana Jones" อีกด้วย ส่วนตัวอัลบั้มนั้นได้ Larry Butler มาเป็นโปรดิวซ์เซอร์ให้

ด้วยความโด่งดังของอัลบั้มนี้ทำให้ถูกนำมาวางขายใหม่หลายครั้ง หลังจากที่ United Artists ถูกรวมเข้ากับ EMI/Capitol ในปี 1980 ก็มีการปล่อยออกนี้ออกมาขายใหม่ในรูปแบบแผ่นเสียงและเทปคาสเซ็ท ภายใต้สังกัด Liberty Records ซึ่งหลายปีต่อมาก็ได้ปล่อยอัลบั้มนี้เวอร์ชั่นย่อยที่ตัดเพลง "Morgana Jones" ออกไปมาขายใหม่ EMI Manhattan Records ได้วางจำหน่ายอัลบั้มนี้ฉบับ CD ในช่วง 1980 และ ฉบับดั้งเดิม จาก Mobile Fidelity Sound Labs นั้นวางขายในรูปแบบแผ่นเสียง (ฉบับแผ่นเสียงอย่างดี) และสุดท้ายอัลบั้มนี้ก็ถูกปล่อยออกมาวางจำหน่ายอีกครั้งโดย ค่ายเพลง Dreamcatcher Records ซึ่งโรเจอส์เป็นเจ้าของเองในปี 2001 เป็นหนึ่งใน CD "Original Masters Series" ของเคนนี โรเจอส์

ในอังกฤษ ทั้งตัวอัลบั้มและเพลงชื่อเดียวกันขายได้ดีมากในตลาดเพลงคันทรี แต่ไม่สามารถขึ้นสู่ท๊อป 40 ได้ในชาร์ตเพลงป๊อป ในช่วงยุค 80 ซิงเกิ้ลจากอัลบั้มนี้ถูกนำมาวางขายใหม่และติดท๊อป 100 เพลงขายดีเสมอ แต่ก็ไม่สามารถเข้าสู่ท๊อป 40 ได้อีกเช่นเคย จนกระทั่งในปี 2007 จึงสามารถขึ้นสู่อันดับที่ 22 ได้
นอกจากนี้ เพลง I Wish That I Could Hurt That Way Again ยังถูกตัดเป็นซิงเกิ้ลภายหลังในปี 1986 โดย T. Graham Brown เป็นผู้ร้อง และขึ้นถึงอันดับที่ 3 ในชาร์ตเพลงคันทรี
ศรีสกุล พร้อมพันธุ์

ศรีสกุล พร้อมพันธุ์ (เกิด: 31 กรกฎาคม พ.ศ. 2498) เป็นอดีตสมาชิกสภาผู้แทนราษฎรจังหวัดนครราชสีมา และเป็นภรรยาคนปัจจุบันของสุเทพ เทือกสุบรรณ อดีตรองนายกรัฐมนตรี

ศรีสกุล พร้อมพันธุ์ เกิดเมื่อวันที่ 31 กรกฎาคม พ.ศ. 2498 เป็นบุตรของประสิทธิ์ กับตุ๊ พร้อมพันธุ์ และเป็นน้องสาวของนิพนธ์ พร้อมพันธุ์ อดีตเลขาธิการนายกรัฐมนตรี สำเร็จการศึกษาจากคณะนิติศาสตร์ จุฬาลงกรณ์มหาวิทยาลัย ในช่วงศึกษาที่จุฬาฯ เคยเป็นดาวจุฬา

ศรีสกุล พร้อมพันธุ์ สมรสครั้งแรกกับกฤตย์ รัตนรักษ์ อดีตเจ้าของธนาคารกรุงศรีอยุธยา แต่ใช้ชีวิตร่วมกันได้เพียงเดือนเศษก็หย่าร้าง และได้มาสมรสครั้งที่ 2 กับพรเทพ เตชะไพบูลย์ อดีตสมาชิกสภาผู้แทนราษฎรจังหวัดบุรีรัมย์ มีบุตร 3 คน คือ สิทธิพัฒน์ เตชะไพบูลย์ เอกนัฏ พร้อมพันธุ์ และธีราภา พร้อมพันธุ์ ต่อมาได้หย่าขาดจากกันและได้ใช้ชีวิตคู่กับสุเทพ เทือกสุบรรณ เมื่อปี พ.ศ. 2537 โดยไม่ได้จดทะเบียนสมรส ซึ่งขณะนั้นทั้งคู่ต่างก็เป็นม่ายและมีลูกติดกันฝ่ายละ 3 คน

ศรีสกุล พร้อมพันธุ์ หรือ ศรีสกุล เตชะไพบูลย์ (ชื่อสกุลขณะนั้น) ได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา เขตเลือกตั้งที่ 5 โดยได้รับเลือกตั้งพร้อมกับนิพนธ์ พร้อมพันธุ์ (พี่ชาย) ในนามพรรคประชาธิปัตย์ จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
กาฟู

มาร์กุช เอวันเฌลิสตา จี โมไรช์ () หรือรู้จักในชื่อ กาฟู () เกิดวันที่ 7 มิถุนายน ค.ศ. 1970 เป็นอดีตนักฟุตบอลชาวบราซิล เขาเป็นผู้เล่นที่ลงแข่งในฐานะนักฟุตบอลทีมชาติบราซิลมากที่สุด รวมถึงถือสถิติกับทีมเซาเปาลู โรมา และมิลาน ด้วย เขาลงแข่งในนัดชิงชนะเลิศฟุตบอลโลก 3 ครั้ง โดยเป็นทีมชนะเลิศ 2 ครั้งคือ ฟุตบอลโลก 1994 และ 2002

กาฟู ติดอยู่ในรายชื่อนักฟุตบอลของเปเล่ ในฐานะหนึ่งใน 125 นักฟุตบอลที่ยิ่งใหญ่ที่สุดที่ยังมีชีวิตอยู่ ที่จัดขึ้นในเดือนมีนาคม ค.ศ. 2004
เคนนี (อัลบั้ม)

เคนนี () คือ สตูดิโออัลบั้มลำดับที่ 7 โดยศิลปินชายชาวอเมริกัน เคนนี โรเจอส์ ออกวางขายในสหรัฐอเมริกา ในเดือนพฤศจิกายน โดย United Artists ค.ศ. 1979 มีซิงเกิ้ล Coward of the County และ You Decorated My Life ที่เป็นที่รู้จัก

เพลง "Tulsa Turnaround" เป็นเพลงเก่าที่อัดไว้กับวง เดอะเฟิร์สอิดิชั่น มาอัดใหม่อีกครั้ง

เพลง Goodbye Marie ได้ถูกนำไปร้องใหม่ภายหลังโดยศิลปินชื่อ Bobby Goldsboro และตัดเป็นซิงเกิ้ลในปีค.ศ. 1981

อัลบั้มนี้สามารถขึ้นถึงอันดับ 5 ใน ชารต์เพลงป๊อปของอเมริกา และ อันดับ 1 ในเพลงคันทรี (ระยะเวลารวมทั้งหมด 25 สัปดาห์) อัลบั้มนี้สามารถ ขึ้นถึงท๊อปเท็นในชาร์ตเพลงป๊อป ในอังกฤษ
อัลบั้มนี้ได้มีการนำออกมาจัดจำหน่ายใหม่อีกครั้ง ในปี 2007 รวมทั้ง 2 อัลบั้มในซีดี 1 แผ่น อีกอัลบั้มคือ Kenny Rogers (ชื่อเดียวกับตัวศิลปิน) จากปี 1976
Sleevenotes ภายในซีดีที่จัดจำหน่ายใหม่ ปี 2009 ของ Edsel record label คริส โบลตัน ผู้เขียนชีวประวัติ เขียนว่า "เพลงทุกเพลงในอัลบั้มนี้บ่งบอกความเป็นตัวตนของ เคนนี โรเจอส์"

สตีเฟ่น โทมัส เออลีไวน์ กล่าวว่า อัลบั้มนี้เป็นการผสมผสานระหว่างเพลงคันทรีและดิสโก้เข้าด้วยกัน
อัลบั้มนี้มียอดขายทั่วโลกมากกว่า 22 ล้านชุดในปัจจุบัน
หงส์กู่

หงส์กู่ หรือ หงส์ฮูปเปอร์ (ชื่อวิทยาศาสตร์: "Cygnus cygnus") เป็นหงส์ที่อาศัยอยู่ในภูมิภาคซีกโลกเหนือ เป็นหงส์ชนิดเดียวกันกับหงส์แตรในอเมริกาเหนือ

หงส์กู่มีขนาดตัวขนาดใหญ่ วัยโตเต็มที่ลำตัวยาวประมาณ 140-165 เซนติเมตร ด้วยช่วงกว้างปีก 205-275 เซนติเมตร น้ำหนักตัวโดยทั่วไปที่พบได้อยู่ที่ 7.4-14 กิโลกรัม เพศผู้มีน้ำหนักตัวโดยเฉลี่ย 9.8-11.4 กิโลกรัม เพศเมีย 8.2- .2 กิโลกรัม โดยสถิติน้ำหนักสูงสุดที่เคยบันทึกได้อยู่ที่ 15.5 กิโลกรัม ซึ่งเป็นเพศผู้พบในฤดูหนาวของเดนมาร์ก นอกจากนี้ หงส์กู่ยังถือเป็นสัตว์ปีกที่บินได้ทนทานที่สุด หากเทียบกับมาตรฐานของบรรดาสัตว์ปีกอพยพ ความกว้างของปีกอยู่ที่ 56.2 - 63.5 เซนติเมตร มีเท้าขนาด 10.4-13 เซนติเมตร และจะงอยปากขนาด 9.2-11.6 เซนติเมตร ซึ่งโดยส่วนมากแล้วจะงอยปากจะเป็นสีเหลืองมากกว่าสีดำ

หงส์กู่ได้รับการนับถือมากในยุโรป โดยที่หงส์กู่เป็นนกประจำชาติของฟินแลนด์ และยังปรากฏในเหรียญ 1 ยูโรของฟินแลนด์ ในขณะที่ชาวจีนในหมู่บ้านชาวประมงใกล้กับอ่าวโปไห่จะเรียกหงส์กู่อย่างเอ็นดูว่า ""นางฟ้าหน้าหนาว"" (冬季天使)
เลิฟลิฟเท็ดมี

เลิฟลิฟเท็ดมี () เป็นสตูดิโออัลบั้มเดี่ยวชุดแรกของเคนนี โรเจอส์ โดย United Artists Records ออกวางจำหน่ายในปี ค.ศ.1976 เป็นอัลบั้มเดี่ยวชุดแรกของ โรเจอส์ หลังจากที่แยกวงกับ เดอะเฟิร์สอิดิชั่น ในช่วงต้นปีดังกล่าว

อัลบั้มนี้ประสบความสำเร็จปานกลาง โดย สามารถขึ้นถึงอันดับ 28 ได้ในชาร์ตเพลงคันทรี่. มีซิงเกิลที่ปล่อยตอนปี 1975 ทั้งหมด 3 เพลง รวมอยู่ในอัลบั้มนี้ด้วย ซึ่งสามารถขึ้นถึงอันดับ 19 ในชาร์ตเพลงคันทรี่ของอเมริกา และข้ามไปยังชาร์ต 100 เพลงฮิตได้ด้วยอันดับที่ 97 ซิงเกิลที่ 2 "Homemade Love" ไม่สามารถขึ้นชาร์ตได้
แต่ซิงเกิลสุดท้าย "While The Felling's Good" สามารถขึ้นถึงอันดับ 46 ได้ในชาร์ตเพลงคันทรี่
การขนส่งระบบรางในประเทศเวียดนาม

การขนส่งระบบรางในประเทศเวียดนาม ดำเนินการโดยการรถไฟเวียดนาม () เส้นทางหลักคือ ทางรถไฟสายเหนือ-ใต้ วิ่งระหว่างเมืองฮานอยและโฮจิมินห์ซิตี รวมระยะทาง จากโครงข่ายทั้งหมด ทางรถไฟเริ่มต้นจากเมืองไฮฟอง เข้าไปยังเมืองคุนหมิง สร้างในคริสต์ศตวรรษที่ 20 มีระยะทาง 389 กิโลเมตร (นับถึงชายแดนจะมีระยะทาง 237 กิโลเมตร) ใช้ราง

ปัจจุบันไม่มีทางรถไฟเข้าไปยังประเทศกัมพูชา แต่มีแผนโครงการที่จะเชื่อมต่อกัน

ปัจจุบันไม่มีทางรถไฟเข้าไปยังประเทศลาว แต่มีแผนโครงการที่จะเชื่อมต่อกันมีสะพานทั้งหมด 1,300 แห่ง รวมระยะทางบนสะพานเป็น หรือ 63% ของเส้นทางทั้งหมด

มีอุโมงค์ทั้งหมด 27 แห่ง รวมระยะทาง
แฮจู

แฮจู เป็นเมืองที่ตั้งอยู่ในจังหวัดฮวังแฮใต้ในประเทศเกาหลีเหนือ เมื่อปี ค.ศ. 2000 มีประชากร 236,000 คน เป็นเมืองท่าที่สำคัญอีกเมืองหนึ่งของประเทศ

ตั้งอยู่ในส่วนตะวันตกของคาบสมุทรเกาหลร ห่างจากเขตปลอดทหาร 60 กิโลเมตร และ 100 กิโลเมตรจากเปียงยางท่าอากาศยานที่สำคัญคือ ท่าอากาศยานอ เชื่อมต่อกับเมืองซารีว็อน โดยทางรถไฟสายแฮจู

สถานศึกษาที่สำคัญได้แก่ "Haeju University of Education", "Haeju College of Art", "Kim Je Won Haeju University of Agriculture"
เทศบาลตำบลเนินมะปราง

เนินมะปราง เป็นเทศบาลตำบลแห่งหนึ่ง ตั้งอยู่ที่ตำบลเนินมะปราง อำเภอเนินมะปราง จังหวัดพิษณุโลก เดิมมีฐานะเป็นสุขาภิบาลเนินมะปราง ได้มีพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 ยกฐานะเป็นเทศบาลตำบลเนินมะปราง เมื่อวันที่ 25 พฤษภาคม พ.ศ. 2542 มีพื้นที่ 7.76 ตารางกิโลเมตร

ตำบลเนินมะปรางเป็นพื้นที่ราบลุ่มระหว่างลำคลองหลายสาย เช่น คลองพันชนะ คลองบ้านมุง คลองด่าน คลองยาว และคลองซอน เป็นต้น ส่วนพื้นที่ในความดูแลของเทศบาล อยู่บริเวณที่ราบระหว่างคลองบ้านมุง และคลองพันชนะ

ตำบลเนินมะปราง มีลักษณะพื้นที่เป็นที่ราบลุ่มในเขตการปกครองครอบคลุม 6 ชุมชน ในพื้นที่ 3 หมู่บ้าน ดังนี้มีจำนวนหมู่บ้าน จากทั้งหมด 9 หมู่บ้าน ดังนี้
เขื่อนนัมโพ

เขื่อนนัมโพ เป็นเขื่อนแห่งหนึ่งในประเทศเกาหลีเหนือ ห่างจากเมืองนัมโพ 15 กิโลเมตร มีความยาว 8 กิโลเมตร จำนวน 3 ห้อง และประตูน้ำ 36 ช่อง ขวางกั้นแม่น้ำแทดงที่ไหลมาจากทะเลเหลือง สร้างตั้งแต่ ค.ศ. 1981 ถึง ค.ศ. 1986 เพื่อป้องกันอุทกภัยในกรุงเปียงยาง
สถานีรถไฟฮานอย

สถานีรถไฟฮานอย () เป็นสถานีรถไฟแห่งหนึ่งบนเส้นทางรถไฟสายเหนือ-ใต้ของประเทศเวียดนาม ตั้งอยู่เลขที่ 120 ถนนเล สวน () แขวงเกื๋อนาม () เขตฮหว่านเกี๊ยม () ของกรุงฮานอย และเป็นสถานีรถไฟหลักของประเทศอีกด้วย

สถานีรถไฟฮานอย เปิดในปี ค.ศ. 1902
รายชื่อเส้นทางรถไฟในประเทศเวียดนาม

รายชื่อเส้นทางรถไฟในประเทศเวียดนาม
สกุลรัตน์ ใจซื่อ

ละครที่ออกอากาศทางสถานีโทรทัศน์สีกองทัพบกช่อง7

สกุลรัตน์ ใจซื่อ(แนน) ได้เข้าพิธีมงคลสมรสกับนายศราวุฒิ อ่วมเกตุ(เบลล์) เมื่อวันที่ 21 พฤศจิกายน พ.ศ. 2556

โดยภาพดังกล่าว ส้ม ชนากานต์ ชัยศรี อดีตมิสไทยแลนเวิลด์ปี 1990 ได้โพสต์และได้เขียนข้อความซึ้ง ๆ ว่า "เป็นแม่เป็นลูกกันมาตั้งแต่ 3 ขวบ จนโตเป็นสาวแต่งงานเป็นฝั่งเป็นฝาปลื้มกับลูกสาวมากที่สุดจ๊ะ 21/11/56 #วันนี้รับหน้าที่เถ้าแก่ฝ่ายหญิง #ในฐานะแม่ส้มของน้องแนน #สกุลรัตน์ ใจซื่อ #พรพรหมอลเวง"

ละคร ยอพระกลิ่น 2557
ทางรถไฟสายเหนือ-ใต้ (ประเทศเวียดนาม)

ทางรถไฟสายเหนือ-ใต้ (, ) เป็นเส้นทางรถไฟสายหลักที่สำคัญของประเทศเวียดนาม เป็นรางมีเตอร์เกจ และเป็นทางเดี่ยวตลอดสาย เชื่อมต่อระหว่างเมืองฮานอยทางตอนเหนือ และเมืองโฮจิมินห์ซิตีทางตอนใต้ รวมระยะทางทั้งหมด มักเรียกในชื่อหนึ่งส่า ขบวนรถด่วนแห่งการรวมชาติ ซึ่งอาจหมายถึงการรวมชาติของเวียดนามเหนือและเวียดนามใต้ ก่อสร้างระหว่าง ค.ศ. 1899 ถึง ค.ศ. 1936 มีสถานีรถไฟทั้งหมด 191 สถานี

ทางรถไฟสายเหนือ-ใต้ มีระยะทาง เป็นรางมีเตอร์เกจ

จำนวน 191 สถานี

ใช้รางมีเตอร์เกจ

มีสะพานทั้งหมด 1,300 แห่ง รวมระยะทางบนสะพานเป็น หรือ 63% ของเส้นทางทั้งหมด

มีอุโมงค์ทั้งหมด 27 แห่ง รวมระยะทาง
บริติช เรล คลาส 360

รถไฟฟ้าบริติช เรล คลาส 360 สร้างขึ้นโดยซีเมนส์ นำเข้าตั้งแต่ ค.ศ. 2002-2003 และ ค.ศ. 2004-2005 เป็นส่วนหนึ่งของตระกูลรถซีเมนส์ เดซิโร

ประเทศไทย ได้นำเข้าบริติช เรล คลาส 360 เพื่อนำมาใช้งานในเส้นทางรถไฟฟ้าเชื่อมท่าอากาศยานสุวรรณภูมิ
อันดับพวงแก้วกุดั่น

อันดับพวงแก้วกุดั่น หรือRanunculales เป็นอันดับของพืชมีดอก จัดอยู่ในกลุ่มพืชใบเลี้ยงคู่แท้ ในกลุ่มพืชใบใบเลี้ยงคู่แท้พื้นฐาน 
ในระบบ APG อันดับนี้ประกอบด้วยวงศ์ต่อไปนี้
ต้นรักริมรั้ว

ต้นรักริมรั้ว

ผลิตโดย : บริษัท เมคเกอร์ กรุ๊ป จำกัด
ควบคุมการผลิตโดย : ณัฐพงศ์ เหมือนประสิทธิเวช
 บทประพันธ์ : ร่มแก้ว
 บทโทรทัศน์ : วรรณวิภา สามงามแจ่ม, ปัทมาพร เคนผาพงษ์
กำกับการแสดง : รัญญา ศิยานนท์
ออกอากาศทาง ไทยทีวีสีช่อง 3
หงส์แตร

หงส์แตร () เป็นนกอพยพที่มีความทนทานที่สุดที่ดำรงอยู่ในทวีปอเมริกาเหนือ และยังจัดเป็นหนึ่งในสายพันธุ์ของนกน้ำที่ใหญ่ที่สุดในโลก เป็นสัตว์คู่กับทวีปอเมริกาเหนือและยังเป็นญาติสนิทของหงส์กู่ในภาคพื้นทวีปยูเรเชีย มีบางหน่วยงานได้พิจารณาให้หงส์กู่และหงส์แตรเป็นสัตว์ที่อยู่ในสปีชีส์เดียวกัน

หงส์แตรเป็นนกน้ำที่มีขนาดใหญ่ที่สุดของโลก โดยที่ตัวโตเต็มวัยจะมีลำตัวยาว 138-165 เซนติเมตร แต่เพศผู้สามารถมีขนาดตัวได้ใหญ่สุดถึง 180 เซนติเมตรหรือมากกว่านั้น น้ำหนักตัวโตเต็มวัยอยู่ที่ 7-13.6 กิโลกรัม โดยที่น้ำหนักตัวเฉลี่ยของเพศผู้อยู่ที่ 11.9 กิโลกรัม ส่วนเพศเมียอยู่ที่ 9.3 กิโลกรัม มีช่วงกว้างปีกระหว่าง 185-250 เซนติเมตร โดยปีกมีความกว้างขนาด 60-68 เซนติเมตร หงส์แตรเพศผู้ที่ใหญ่ที่สุดที่เคยบันทึกได้ มีขนาดตัวอยู่ที่ 183 เซนติเมตร ช่วงกว้างปีก 3.1 เมตร น้ำหนักตัว 17.2 กิโลกรัม 
หงส์แตรโตเต็มวัยจะมีขนเป็นสีขาวทั้งหมด เช่นเดียวกับหงส์กู่ แต่ในวัยเยาว์จะมีขนสีเทาและเริ่มเปลี่ยนเป็นสีขาว ซึ่งสายพันธุ์นี้จะยืนขาตรงและลำคอตรงอยู่เสมอ หงส์แตรมีจะงอยปากรูปทรงลิ่มสำดำขนาดใหญ่ ขนาดราว 10.5-12 เซนติเมตร ซึ่งยาวเป็นสองเท่าของจะงอยปากของห่านแคนาดา ("Branta canadensis") มีขาสีเทาอมชมพู มีเท้าขนาด 10.5-12 เซนติเมตร

หงส์แตรจะหาอาหารในขณะว่ายน้ำ วึ่งในบางครั้งพวกมันสามารถดำน้ำไปหาอาหารที่อยู่ถึงพื้นน้ำ อาหารหลักจะเป็นพืชน้ำโดยพวกมันจะกินทั้งใบและลำต้น นอกจากนี้ หงส์แตรยังมีความสามารถในการมุดพื้นน้ำที่เต็มไปด้วยโคลน เพื่อที่จะกินรากและหัวของพืช และในฤดูหนาว พวกมันยังกินหญ้าและธัญพืชในไร่ ซึ่งพวกมันสามารถออกหาอาหารทั้งกลางคืนและกลางวัน โดยที่น้ำหนักตัวจะขึ้นสูงสุดในช่วงฤดูใบไม้ผลิ เพื่อเตรียมความพร้อมสำหรับการผสมพันธุ์ หงส์แตรแรกเกิดจะถูกป้อนอาหารด้วยแมลง, ปลาเล็ก, ไข่ปลา, สัตว์น้ำขนาดเล็ก รวมไปถึงพืชส่วนที่อ่อน
จุดนัดภพ

จุดนัดภพ เป็นละครซีรีส์,ซิทคอม ผลิตโดย บริษัท เวฟ ทีวี จำกัด ออกอากาศทุกวันเสาร์ เวลา 23:30 น. - 00:15 น. ทางสถานีวิทยุโทรทัศน์ไทยทีวีสีช่อง 3 บทโทรทัศน์โดย ขวัญชนม์ เพิ่มญาติ หรือ ขวัญชนม์ กำกับการแสดงโดย ทวีวัฒน์ วันทา (เฉพาะปี 1 กับ ปี 2), เจนไวยย์ ทองดีนอก (ปี 3 กับ ปี 4) 
ผีหนุ่ม หล่อ เท่ห์ น่ารักอินเทรนด์สไตล์เกาหลี บุคลิกกวนๆ ขี้เล่น ลั้นลา ดูอย่างไรก็ไม่น่าจะเป็นผีใจดีขี้เล่น ปนกะล่อนและเจ้าชู้ ครบสูตรของผู้ชายลั้นลา ความจำสั้น กวนอารมณ์ให้โมโหและสร้างความสุขให้กับคนใกล้ชิดได้ ตลอดเวลาที่ตื่น แต่เพราะความจำเสื่อม จำอดีตไม่ได้เอาเสียเลย เจ้าตัวผีพ๊อพ และคนรอบข้างจึงต้องร่วมกันสืบค้นหาความจริง ซึ่งดูเหมือนจะมีแต่การต้องทำความดีเพื่อสะสมบุญให้เพิ่มขึ้นเท่านั้นที่จะช่วยไขปริศนาให้เขาได้
เลลา วิลัยธรรม นักศึกษาสาวสวย วัย 19 ปี โก๊ะฮา ฉลาดมีไหวพริบ หัวไว อินเทรนทุกเรื่อง เรื่องแต่งตัวไม่แพ้ใคร สวย เนี๊ยบ เปรี้ยว ทันสมัย ความจำเป็นเลิศ แต่ต้องมาพัวพันกับผีหนุ่มหล่อ ทำให้ได้ต้องมาร่วมภารกิจทำความดีสะสม และ เรียนรู้เรื่องราวแง่มุมบุญกรรม ของชีวิตแต่ละชีวิตที่ผ่านมาให้ต้องช่วยเหลือในแต่ละตอน ส่วนเรื่องหัวใจก็เริ่มอ่อนไหว 
คิมหันต์ นักศึกษาวิศวะ หล่อ สูงชะลูด จิตใจดี รักเพื่อน เฮไหนเฮนั่น เป็นหนุ่มหล่อแต่ซุ่มซ่าม โก๊ะได้ใจ หัวใจมีคุณธรรมสุภาพบุรุษเต็มตัว มีความรู้รอบตัว ทั้งวิทยาศาสตร์และไสยศาสตร์แบบพอๆกัน เป็นนักศึกษาไอที แต่สนใจในเรื่องของโลกหลังความตาย เพราะเชื่อวัฏจักรของชีวิต การเวียนว่ายตายเกิด เลยทำให้สนใจเรื่องธรรมะไปด้วยเช่นกัน เรียกว่าสนใจทั้ง ไสยศาสตร์และวิทยาศาสตร์
บริติช เรล คลาส 158

บริติช เรล คลาส 158 "เอ็กซ์เพรส สปรินเทอร์" เป็นรถดีเซลรางของประเทศอังกฤษ สร้างระหว่างปี ค.ศ. 1989 ถึง ค.ศ. 1992 โดยบริษัท เบรล ซึ่งคลาสนี้ เป็นคลาสต้นแบบของบริติช เรล คลาส 159

^ Reformed from 18 x 2 carriage trains.
กระสือ (ละครโทรทัศน์)

กระสือ เป็นละครโทรทัศน์ไทย เป็นบทประพันธ์ของ บุราณ ที่เค้าโครงสร้างจาก "ผีกระสือ" ผีพื้นบ้านไทย ถูกนำมาสร้างครั้งแรกในปี พ.ศ. 2520 - พ.ศ. 2522 ในรูปแบบภาพยนตร์โทรทัศน์ สร้างโดยดาราฟิล์ม กำกับการแสดงโดย มานพ สัมมาบัต นำแสดงโดย รัชนู บุญชูดวง, เสกศักดิ์ สันติพงษ์, ละออ นพพรรณ, ป๊อกเขี้ยวเพชร, สวาท นาคศิริ, เมธี ด้วงบุญ, บังเละ, สุดเฉลียว เกิดผล ออกฉายทาง ช่อง 7 มีความยาวถึง 200 ตอน จากความโด่งดังจึงถูกนำมาสร้างเป็นภาพยนตร์ ในปี พ.ศ. 2525 กำกับโดย โกมินทร์ นำแสดงโดย พอเจตน์ แก่นเพชร, อาภาพร กรทิพย์, พิศมัย วิไลศักดิ์, รสริน จันทรา, รุ่งนภา กลมกล่อม, สามารถ พึ่งกิจ เข้าฉายเมื่อวันที่ 11 มิถุนายน พ.ศ. 2525

ครั้งที่ 2 ในปี พ.ศ. 2537 - พ.ศ. 2538 ผลิตโดย บริษัท ดาราวิดีโอ จำกัด กำกับการแสดงโดย จรูญ ธรรมศิลป์ นำแสดงโดย ศตวรรษ ดุลยวิจิตร, รชนีกร พันธุ์มณี, มนฤดี ยมาภัย, สุวัจนี ไชยมุกสิก, น้ำเงิน บุญหนัก ออกอากาศเมื่อวันที่ 20 ธันวาคม พ.ศ. 2537 - 21 มีนาคม พ.ศ. 2538

และครั้งที่ 3 ในปี พ.ศ. 2555 ได้นำกลับมาสร้างใหม่ ใช้ชื่อเรื่อง กระสือจำศีล นำแสดงโดย วรนันท์ พร้อมมูล, สุทัศสรณ์ สัจจะภูริภูมิ, รติพงษ์ ภู่มาลี, น้ำทิพย์ เสียมทอง, เยาวเรศ นิศากร, ฉัตรมงคล บำเพ็ญ ออกอากาศทางช่อง ทีวี จ๊ะทิงจา ออกอากาศเมื่อวันที่ 1 มีนาคม - 3 สิงหาคม 2555

มีผู้หญิงคนหนึ่งเป็นกระสือก่อนตายได้เรียกคุณยายสายไปหาและมอบสมบัติให้ แต่ขณะที่ยายสายเผลอผู้หญิงคนนั้นได้บ้วนน้ำลายใส่ในขันกินน้ำให้ยายสายกิน ยายสายก็เลยกลายเป็นกระสือแทนผู้หญิงคนนั้น ยายสายผู้นี้มีบุตรคนหนึ่งแต่งงานและมีลูกสาวหนึ่งคน แต่ทั้งลูกชายและลูกสะใภ้ก็หายหน้าหนีไปทิ้งลูกสาวไว้ให้ยายสายเป็นผู้ดูแล ยายสายก็เลยต้องเลี้ยงหลานสาวกำพร้าโดยลำพัง ใครจะเป็นผู้สืบทอดดวงวิญญาน ของกระสือต่อจากยายสาย
ห่านแคนาดา

ห่านแคนาดา () เป็นห่าน ที่มีหน้าและลำคอสีดำ มีหย่อมสีขาวบนในหน้าและมีลำตัวสีน้ำตาลเทา อาศัยอยู่ในแถบอาร์กติก และพื้นที่อุณหภูมิปานกลางของทวีปอเมริกาเหนือ พวกมันอพยพไปยังยุโรปตอนเหนือเป็นครั้งคราว ซึ่งสามารถพบมันในสหราชอาณาจักร, นิวซีแลนด์ และภูมิภาคอื่นๆที่มีอากาศพอเหมาะ

ระหว่างส่วนหัวและลำคอที่มีสีดำ จะมีแถบสีเทาคาดอยู่มีลักษณะเหมือนกับสายรัดคาง ซึ่งลักษณะเช่นนี้เองทำให้ห่านแคนาดาแตกต่างจากพันธุ์อื่นและเป็นที่สังเกตได้ง่าย

ห่านแคนาดาตัวโตเต็มวัย มีลำตัวยาวระหว่าง 75-110 เซนติเมตร โดยมีช่วงกว้างปีกยาว 127-185 เซนติเมตร ปีกมีความกว้าง 39-55 เซนติเมตร เพศผู้มีน้ำหนักตัวอยู่ที่ 3.2-6.5 กิโลกรัม ในขณะที่เพศเมียอยู่ที่ 2.5-5.5 กิโลกรัม หรือมีขนาดเล็กกว่าเพศผู้ราว 10% และเพศเมียยังมีเสียงร้องที่ต่างจากเพศผู้ เท้าห่านแคนาดามีขนาดระหว่าง 6.9-10.6 เซนติเมตร และจะงอยปากขนาด 4.1-6.8 เซนติเมตร

ห่านแคนดามีพันธุ์ย่อยที่แตกต่างกันอีก 7 สายพันธุ์ โดยแตกต่างกันที่รายละเอียดของขนนก แต่ทั้งหมดก็ถูกเรียกรวมๆว่า ห่านแคนาดา ซึ่งในบางสายพันธุ์ที่มีลำตัวขนาดเล็กอาจจะทำให้สับสนกับห่านกระต๊าก โดยที่สายพันธุ์ย่อยที่มีขนาดตัวใหญ่ที่สุด คือ "B. c. maxima" หรือ "ห่านแคนาดายักษ์" และพันธุ์ย่อยที่ขนาดตัวเล็กที่สุดคือ "B. c. parvipes" หรือ "ห่านแคนาดาเล็ก" ซึ่งสถิติของห่านแคนาดายักษ์ที่ตัวใหญ่ที่สุดนั้น มีน้ำหนักตัว 10.9 กิโลกรัม ด้วยช่วงกว้างปีก 2.24 เมตร จัดเป็นตัวอย่างของห่านป่าที่ใหญ่ที่สุดที่เคยบันทึกไว้

เช่นเดียวกับห่านส่วนใหญ่ ห่านแคนาดาเป็นนกอพยพตามธรรมชาติ โดยในฤดูหนาวจะอยู่ในสหรัฐอเมริกา เสียงร้องของห่านที่บินเป็นรูปตัววีบ่งบอดถึงการมาถึงของฤดูใบไม้ผลิและฤดูใบไม้ร่วง ในบางพื้นที่เส้นทางการอพยพได้เปลี่ยนไปเนื่องจาการเปลี่ยนแปลงของถิ่นที่อยู่และแหล่งอาหาร ในบริเวณภูมิอากาศไม่ร้อนไม่หนาวเกินไปตั้งแต่ แคลิฟอร์เนีย ถึง เกรตเลกส์ ประชากรบางส่วนไม่อพยพเนื่องจากมีอาหารเพียงพอในฤดูหนาว และการหมดไปของผู้ล่า

ตัวผู้มักแสดงพฤติกรรมการต่อสู้ ทั้งในและนอกที่ผสมพันธ์และรัง พฤติกรรมที่ว่านี้มักไม่เกี่ยวข้องกับการฆ่ากันข้ามสปีชีส์ รายงานชึ้นหนึ่งกล่าวถึงตัวผู้ที่ต่อสู้ปกป้องรังของตนจากห่านบรันท์ ที่ย่างกรายมาในอาณาเขตของมัน การต่อสู้ใช้เวลาราวหนึ่งชั่วโมงผู้บุกรุกจึงตาย สาเหตุของการตายมาจากขาดอากาศหรือจมโคลน จากการที่ห่านแคนาดากดหัวคู่ต่อสู้ลงพื้นโคลน นักวิจัยอธิบายเหตุการณ์นี้ว่าเกิดจากฮอร์โมนขึ้นสูงและการที่ห่านบรันท์ ไม่อาจหลบนี้จากที่วางไข่ของห่านแคนาดาไปได้
แหล่งเหมืองหลักแห่งวัลโลเนีย

แหล่งเหมืองหลักแห่งวัลโลเนีย () คือ แหล่งเหมืองถ่านหินที่มีความสำคัญทางประวัติศาสตร์จำนวนสี่แห่งของเขตวัลลูน ประเทศเบลเยียม ซึ่งได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 2012 ซึ่งประกอบด้วยเหมืองแร่เก่าจำนวน 4 แห่ง ได้แก่ เลอกร็อง-ออร์นู (Le Grand-Hornu), บัวดูว์ลัก (Bois du Lac), บัวดูว์กาซีเย (Bois du Cazier) และเบลญี-มีน (Blegny-Mine)

ในช่วงการปฏิวัติอุตสาหกรรมในยุโรปช่วงคริสต์ศตวรรษที่ 19 นั้น เหมืองแร่และอุตสาหกรรมหนักต่างๆซึ่งต้องการถ่านหินเป็นหลักนั้นล้วนเป็นส่วนสำคัญของเศรษฐกิจของเบลเยียม โดยอุตสาหกรรมและเหมืองแร่ต่างๆนั้นตั้งอยู่ในบริเวณเขตอุตสาหกรรมซียง (Sillon industriel) ซึ่งเป็นอาณาเขตบริเวณแคบแต่ยาวเกือบตลอดประเทศเบลเยียมโดยพาดผ่านเมืองสำคัญในเขตวัลลูน ซึ่งเหมืองเก่าทั้งสี่แห่งนั้นล้วนตั้งอยู่ในบริเวณเขตอุตสาหกรรมดังกล่าว

เหมืองถ่านหินในช่วงคริสต์ศตวรรษที่ 20 นั้นได้ลดความสำคัญลงมาก และในปัจจุบันทั้งสี่แห่งนั้นได้กลายเป็นพิพิธภัณฑ์อย่างเต็มรูปแบบ โดยเปิดให้นักท่องเที่ยวทั่วไปเข้าเยี่ยมชมได้ตลอดทั้งปี
เยอรมันเชเพิร์ด

เยอรมันเชพเพิร์ด หรือ อัลเซเชียน () เป็นสายพันธุ์สุนัขสายพันธุ์หนึ่งที่มีถิ่นกำเนิดในประเทศเยอรมนี ในงานของสุนัขตำรวจ ได้มีการนำสุนัขสายพันธุ์นี้มาใช้ในการดมกลิ่นเพื่อตรวจค้นอาวุธ วัตถุระเบิด ยาเสพติด และยังพบว่าได้มีการนำสุนัขสายพันธุ์นี้มาใช้ในงานอื่น เช่น งานหน่วยกู้ภัย งานนำทางคนตาบอด งานคุ้มกัน

เยอรมันเชพเพิร์ดยังไม่มีใครรู้จักจนกระทั่งปี ค.ศ. 1899 ร้อยเอกมักซ์ ฟอน ชเตฟานิทซ์ (Max von Stephanitz) เพาะพันธุ์สุนัขสายพันธุ์นี้ขึ้นใช้งาน และผู้เพาะพันธุ์มากมายในปัจจุบันยังคงรักษาลักษณะที่ดีของสุนัขพันธุ์นี้ไว้ ไม่ว่าจะเป็นความไว้ใจได้ หรือความจงรักภักดี ทำให้เยอรมันเชเพิร์ดเป็นเพื่อนที่ดีเลิศ เยอรมันเชเพิร์ดมีช่วงชีวิตเฉลี่ยได้ถึง 10 ปี มีความสูง 55-65 เซนติเมตร และมีน้ำหนักเฉลี่ย 22-40 กิโลกรัม

เหตุที่ได้อีกชื่อหนึ่งว่า อัลเซเชียน เนื่องจากในช่วงสงครามโลกครั้งที่สอง กองทัพนาซีเยอรมันได้ใช้สุนัขสายพันธุ์นี้ได้อย่างมีประสิทธิภาพ ชาวอังกฤษซึ่งเป็นคู่ศัตรูจึงนำไปเลี้ยงบ้าง และได้เปลี่ยนชื่อเป็นอัลเซเชียน เนื่องจากรังเกียจในผู้นำเยอรมนี คือ อดอล์ฟ ฮิตเลอร์ โดยมีที่มาจากแหล่งกำเนิดสุนัข คือ ระหว่าง แคว้นอัลเซียน (Alsatian dialect) กับแคว้นลอแรน (Lorraine Franconian)

ในประเทศไทย เยอรมันเชพเพิร์ด ถูกนำเข้ามาใช้ในกิจการตำรวจโดย พลตำรวจเอกเผ่า ศรียานนท์ ขณะดำรงตำแหน่งอธิบดีกรมตำรวจ เมื่อปี ค.ศ. 1950 จึงมักถูกเรียกโดยติดปากว่า "สุนัขตำรวจ"
เดธ ออฟ อะ เซลส์แมน

เดธ ออฟ อะ เซลส์แมน คือวงดนตรีไทยแนวอินดี้ร็อก ก่อตั้งและมีผลงานเพลงในปี พ.ศ. 2545 โดยมีนักร้องนำคือ จตุรวิธ ฉัตตะละดา (กระชาย) และ ปริญญ์ อมรศุภศิริ (ปริญญ์) สังกัดค่ายสมอลล์รูม

พวกเขาทำเพลงกันเองตั้งแต่เรียนอยู่ในระดับมัธยมศึกษา ก่อนที่จะได้มีโอกาสนำเพลง "สปิน" เข้ามาอยู่ในอัลบั้ม "Smallroom 002" และเริ่มเป็นที่รู้จักในหมู่นักฟังเพลงนอกกระแส
หลังจากพวกเขาออกผลงานอัลบั้มแรก "Death of A Salesman" และบันทึกการแสดงสด "Death of A Salesman Live!" พวกเขาหันไปทำงานเบื้องหลัง และยังไม่มีข่าวการออกอัลบั้มใหม่แต่อย่างใด

อัลบั้ม Death of a Salesman พ.ศ. 2545

รายชื่อเพลง
เหมืองหินเหล็กไฟยุคหินใหม่แห่งสเปียน

เหมืองหินเหล็กไฟยุคหินใหม่แห่งสเปียน (, ) คือเหมืองหินเหล็กไฟ (flint) ยุคโบราณที่ใหญ่และเก่าแก่ที่สุดที่มีการค้นพบในทวีปยุโรป ตั้งอยู่ในเขตวัลลูน ใกล้กับเมืองสเปียน ซึ่งห่างไปประมาณ 6 กิโลเมตรทางทิศตะวันออกเฉียงใต้ของเมืองมงส์ ในมณฑลแอโน ประเทศเบลเยียม เหมืองแร่แห่งนี้มีอายุอยู่ในสมัยยุคหินใหม่ (หรือประมาณ 4300 - 2200 ปีก่อนคริสตกาล) ตัวเหมืองและอาณาเขตโดยรอบได้รับการจดทะเบียนเป็นมรดกโลกทางวัฒนธรรมโดยองค์การยูเนสโกเมื่อปี ค.ศ. 2000